b'\n_START_ARTICLE_\nVelkro\n_START_PARAGRAPH_\nVelkro (ang. Velcro) je vrsta hitrega pritrjevalca na obla\xc4\x8dilih, ki je sestavljen iz kljuk in zank. Velcro je sicer ime dru\xc5\xbebe, ki ga je prva proizvajala._NEWLINE_Velkro je razvil \xc5\xa1vicarski in\xc5\xbeenir George de Mestral leta 1948. De Mestral je dobil idejo, ko se je nekega dne vra\xc4\x8dal z lovskega izleta. Na svoji obleki je na\xc5\xa1el semena repinca, ki so se \xc4\x8dvrsto dr\xc5\xbeala. De Mestral je patentiral Velcro leta 1955, v proizvodnjo je vstopil v poznih 1950. letih. Tr\xc5\xbeno ime Velcro je v nekaterih dr\xc5\xbeavah registrirano in se uporablja samo za izdelke tega proizvajalca._NEWLINE_Termin Velcro izhaja iz francoskih besed\xc2\xa0\xc2\xbbvelour\xc2\xab\xc2\xa0(\xc5\xbeamet) in\xc2\xa0\xc2\xbbcrochet\xc2\xab\xc2\xa0(kljuka).'